
Létezhet-e legális zenefogyasztás Magyarországon? – Milyen üzleti modell keretében?

A zene sosem látott mértékben áramlik be életünkbe: rádiókban, televíziós zenei csatornákon, online szolgáltatásokon keresztül, videómegosztó oldalakon, a közösségi média felületein. Illegális fogyasztása egyre jellemzőbbé válik Magyarországon. Tanulmányom legfőbb kérdése, hogy létezhet-e olyan üzleti modell, amely a legális fogyasztás irányába tereli a magyar fogyasztókat.
A globális zeneiparban létező üzleti modellek vizsgálata és a magyar szabályozó szervezetek kiadványainak tanulmányozása után, valamint a zeneipar képviselőivel készített mélyinterjúk alapján a legális fogyasztási lehetőségeket hasonlítottam a fogyasztói oldal elvárásaihoz – ahhoz, hogy mit szeretnének kapni a fogyasztók, miért választják az illegális utat – egy fókuszcsoportos interjú segítségével. A dolgozat végén az iparágban felmerülő legális megoldásokat értékeltem: a szolgáltatásba épített árak, megerősített törvényi szabályozás vagy más alternatív megoldás vezethet-e inkább legális magyar zenefogyasztáshoz?



